قیس سعید

قیس سعید (  په 22 فبروري 1958 زیږیدلی) د تونس سیاست پوه، فقیه او د قانون متقاعد پروفیسور دی چي له اکتوبر 2019 راهیسي تر دا مهاله د تونس د اووم ولسمشر په توګه دنده ترسره کوي. نوموړی له 1995 څخه تر 2019 پوري د تونس د اساسي قانون د ټولني رییس وو. 

د 1980 لسیزي راهیسي په بېلابیلو حقوقي او اکاډمیکو رولونو کي په کار کولو سره سعید د 2019 ولسمشریزو ټاکنو کې د خپلواک ټولنیز محافظه کار په توګه ګډون وکړ چي د النهدا او نورو لخوا یې په سیاسي ډګر کي ملاتړ کیږي. په یادو ټاکنو کي سعید د لږ کمپاین په ترسره کولو سره د ځوانو رای ورکوونکو د جذبولو هڅه وکړه، او له فساد سره د مبارزې او د ټاکنیز نظام د اصلاح ژمنه یې هم له خلکو سره ترسره کړه. سعید د ټاکنو په دوهم پړاو کي د 72.71٪ رایو په ګټلو سره نبیل کرووي ته ماته ورکړه، او د 23 اکتوبر 2019 را وروسته ولسمشرۍ ته ورسېد.